Komisijos reglamentas (EB) Nr. 1467/2003
2003 m. rugpjūčio 19 d.
iš dalies pakeičiantis Reglamentą (EB) Nr. 1898/97 dėl Europos sutarties su Lenkija priemonių taikymo kiaulienos sektoriuje taisyklių
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. kovo 27 d. Tarybos sprendimą 2003/263/EB dėl Protokolo, koreguojančio Europos sutarties, steigiančios asociaciją tarp Europos Bendrijų bei jų valstybių narių ir Lenkijos Respublikos, prekybos aspektus siekiant atsižvelgti į Šalių derybų dėl naujų abipusių žemės ūkio nuolaidų rezultatus, pasirašymo ir sudarymo [1], ypač į jo 3 straipsnį,
kadangi:
(1) Paskutinį kartą Reglamentu (EB) Nr. 1160/2003 [2] iš dalies pakeitus 1997 m. rugsėjo 29 d. Komisijos reglamentą (EB) Nr. 1898/97, nustatantį Europos sutarčių su Bulgarija, Čekija, Slovakija, Rumunija, Lenkija ir Vengrija susitarimų taikymo kiaulienos sektoriuje taisyklių [3], per klaidą buvo praleisti kai kurių prie Sprendimo 2003/263/EB pridėto protokolo A priedo b punkte išvardytų produktų kombinuotosios nomenklatūros kodai. Dėl to reikėtų iš dalies pakeisti Reglamento (EB) Nr. 1898/97 I priedo B dalį.
(2) Informacijoje dėl susitarimo su Lenkija, paskelbtoje Europos Sąjungos oficialiame leidinyje [4], nurodoma, kad prie Sprendimo 2003/263/EB pridėtas protokolas įsigaliojo 2003 m. balandžio 1 d. Šiame reglamente numatytas pakeitimas taip pat turėtų būti taikomas nuo tos dienos.
(3) Šiame reglamente numatytos priemonės atitinka Kiaulienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1898/97 I priedo B dalis pakeičiama šio reglamento priedu.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2003 m. balandžio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. rugpjūčio 19 d.